Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Venäjän puolustusministeri Šoigu antoi tiedoksi presidentti Putinille, -
että S-300-ohjuspuolustusjärjestelmä on nyt toimitettu Syyrialle.
USA:n Nato-lähettiläs Hutchison: -
vaikka USA on yhä sitoutunut diplomaattiseen ratkaisuun, -
Venäjän pitää lopettaa kielletyn ohjus- järjestelmän kehittäminen Syyriassa.
Muuten USA tuhoaa sen ennen käyttöönottoa.
Pääministeri Netanjahun kanslia Jerusalemissa julkaisi lausunnon, -
jossa arvostellaan atomienergia- järjestö IAEA:ta viivyttelystä -
epäilysten alaisten Iranin laitosten tarkastamisesta.
Venäjän puolustusministeri Šoigu kertoi presidentti Putinille, -
että S-300 maasta ilmaan -ohjus- järjestelmä on nyt toimitettu Syyrialle.
Šoigu sanoi kabinetin kokouksessa, -
että Syyrian ilmatorjunnan vahvista- minen on nyt saatu päätökseen.
Tavoitteena on suojella Venäjän sotilashenkilökuntaa Syyriassa.
Ryhdyimme lukuisiin toimiin, -
joilla tähdättiin Syyrian ilmapuolustus- järjestelmän vahvistamiseen -
etenkin sotilashenkilökuntamme suojelemiseksi.
Olemme saaneet päätökseen S-300-osien toimitukset.
Yhteensä toimitettiin 49 osaa: radiopaikantimia, -
priorisointijärjestelmiä, tulenjohtoajoneuvoja -
ja neljä laukaisualustaa.
Työ saatiin valmiiksi eilen. Toimitimme Syyriaan koko järjestelmän.
Šoigu kertoi, että Venäjän puolustusministeriö on aloittanut -
Syyrian ilmapuolustusverkoston yhdistävän järjestelmän toimitukset.
Tarkoituksena on koordinoida toimia vihollisia vastaan.
Venäjä myös kouluttaa syyrialaisia käyttämään järjestelmää.
Järjestelmä käytännössä kaventaa Israelin sotilaallista etumatkaa.
Aloimme toimittaa myös hallintajärjestelmää, -
joka yhdistää koko ilmapuolustusverkon.
Henkilöstön kouluttaminen ja yhtenäisen verkon perustaminen -
saatetaan loppuun 20. lokakuuta mennessä.
Šoigu arvioi, että koko maan kattava puolustusjärjestelmä -
on käyttövalmis noin kolmen kuukauden kuluttua.
Israel ei ole virallisesti kommentoinut Venäjän ilmoitusta.
USA:n ulkoministeriön mukaan -
Venäjän toimet "kärjistävät tilannetta vakavasti".
Ulkoministeriön tiedottaja Nauert korosti, ettei USA ole vahvistanut, -
onko Venäjä saanut päätökseen S-300-patterien toimitukset Syyriaan.
USA:n Nato-lähettiläs Hutchison varoitti, että Venäjän pitää lopettaa -
kielletyn risteilyohjusjärjestelmän vaivihkainen kehittäminen Syyriassa -
tai muuten USA tuhoaa sen ennen käyttöönottoa.
USA uskoo, että järjestelmä mahdollistaa ydiniskut Eurooppaan -
lyhyellä varoitusajalla, mikä rikkoo kylmän sodan sopimusta.
Venäjä kiistää rikkomukset järjestään.
Sen mukaan se pyrkii ainoastaan suojelemaan henkilöstöään Syyriassa.
Hutchinson korosti, että vaikka USA on sitoutunut diplomaattisiin keinoihin,
se ei salli Venäjän rikkoa sopimuksia.
USA onkin valmis harkitsemaan sotilasiskua, jos Venäjä jatkaa -
keskipitkän kantaman järjestelmän kehittämistä.
Uutinen liittyen Gazaan. USA:n ulko- ministeriö sanoi, että vaikka se pitää -
"uskottavia raportteja liiallisesta voimankäytöstä" huolestuttavina, -
rajaväkivallasta on vastuussa Hamas-islamistijärjestö.
Uskottavat raportit liiallisesta voiman- käytöstä ovat aina huolestuttavia.
Israelin hallinto varmastikin tutkii asiaa.
On aina hyvä, jos hallinto tarkastelee omaa toimintaansa.
Mutta muistetaan, mikä on vienyt Israelin ja palestiinalaiset -
tähän pisteeseen: Hamas. Hamas on viime kädessä vastuussa -
gazalaisten kurjasta tilanteesta ja ympäröivien alueiden ahdingosta.
Hamas toimii holtittomasti rohkaistessaan ihmisiä rajalle, -
rohkaistessaan ihmisiä taistelemaan ja rohkaistessaan nuoria väkivaltaan.
Se on hyvin vaarallinen tilanne.
USA:n muuttumaton kanta on, että Israelilla on oikeus puolustaa itseään.
Viime viikonloppuna Gazan rajalla oli rajuja väkivaltaisuuksia.
Hamas on kehottanut Gazan palestiinalaisia mielenosoituksiin.
Tuhannet gazalaiset ovat mellakoineet perjantaista asti.
He ovat polttaneet renkaita ja heittäneet kiviä ja palopommeja -
savuverhon suojista kohti rajaa vartioivia israelilaisjoukkoja.
Väkivaltaisessa mielenosoituksissa kuoli ja haavoittui useita siviilejä.
Hamasin terveysministeriön mukaan kymmenen palestiinalaista kuoli, -
mm. 11- ja 14-vuotiaat lapset.
Israel vastasi väitteisiin liiallisesta voimankäytöstä sanomalla, -
että Hamas vaarantaa siviilejä käyttämällä mielenosoituksia -
peitteenä sotilastoimille, mistä on ikävä kyllä seurauksena siviiliuhreja.
Israelin puolustusvoimat korosti, että se toimii maltillisesti -
ja noudattaa hallinnon määräämiä voimankäyttösääntöjä.
Sääntöjen mukaan Israelin sotilaat voivat ampua palestiinalaisia polveen -
vain jos nämä tunkeutuvat rajavyöhykkeelle uhaten ihmishenkiä -
tai tunkeutuvat rajan yli Israeliin.
Pääministeri Netanjahun kanslia Jerusalemissa julkaisi lausunnon, -
jossa arvosteltiin atomienergiajärjestö IAEA:ta viivyttelystä -
iranilaislaitoksen tarkastamisessa.
Laitoksessa epäillään olevan ydinmateriaaleja ja -laitteita.
Aiemmin IAEA sanoi, että itsenäisyys on keskeistä järjestön toiminnassa.
Se oli nähtävästi vastaus Netanjahulle,
joka kuvaili Iranin "salaista ydinvarastoa".
IAEA:n pääsihteeri Amano sanoi lisäksi: -
"IAEA lähettää tarkastajia laitoksiin ainoastaan tarvittaessa.
Se ottaa ydinmateriaalivalvonnassa huomioon kaikki tiedot -
mutta varmistaa niiden todenperäisyyden."
Vastoin median antamaa vaikutelmaa IAEA ei kieltänyt eikä kiistänyt -
Netanjahun paljastuksia Iranin salaisesta laitoksesta.
Netanjahu puhui siitä YK:ssa.
Israelin virkamiesten mukaan IAEA oli asetellut sanansa erittäin harkitusti, -
jotta lausunto pysyy IAEA:n tehtävän ja säädösten mukaisena -
syyttämättä tai nöyryyttämättä Irania ja kiistämättä Israelin väitteitä.
Viranomaisten mukaan on pitkälti keskitytty lausunnon alkuosaan, -
mutta loppuosassa sanottiin: "Valvontakäytäntöjen mukaisesti -
kaikki tiedot, myös kolmansilta osapuolilta saadut, -
tarkastetaan huolellisesti ja arvioidaan muita tietoja vasten, -
jotta järjestö voi asiantuntemuksensa pohjalta muodostaa itsenäisen arvion."
Se voi viitata tarkastukseen lähitulevaisuudessa.
Netanjahun kanslia kehotti IAEA:ta toimimaan välittömästi: -
"Ei ole syytä odottaa. IAEA:n tulee heti tarkastaa laitos mm. Geiger-mittareilla.
Se tulee vahvistamaan Netanjahun sanojen todenperäisyyden."
Kiitos seurasta! Meitä voi katsoa myös netissä: tv7israelnews.com tai tv7.fi.
Ajantasaista tietoa Facebookissa ja YouTubessa: TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa! Huomiseen.
Suomennos: Marianne Tenetz